CELEX: 31989R1235
Language: sl
Date: 1989-05-03
Title: Uredba Sveta (EGS) št. 1235/89 z dne 3. maja 1989 o spremembi Uredbe (EGS) št. 2771/75 o skupni ureditvi trga za jajca in Uredbe (EGS) št. 2777/75 o skupni ureditvi trga za perutninsko meso

Pomembno pravno obvestilo

|

31989R1235

Uradni list L 128 , 11/05/1989 str. 0029 - 0030 finska posebna izdaja: poglavje 3 zvezek 29 str. 0058  švedska posebna izdaja: poglavje 3 zvezek 29 str. 0058 

		Uredba Sveta (EGS) št. 1235/89z dne 3. maja 1989o spremembi Uredbe (EGS) št. 2771/75 o skupni ureditvi trga za jajca in Uredbe (EGS) št. 2777/75 o skupni ureditvi trga za perutninsko mesoSVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker Uredba (EGS) št. 2771/75 [4], kakor je bila nazadnje spremenjena z Uredbo (EGS) št. 3207/88 [5], in Uredba (EGS) št. 2777/75 [6], kakor je bila nazadnje spremenjena z Uredbo (EGS) št. 3907/87 [7], predpisujeta četrtletno določanje pragovnih cen in prelevmanov predvsem na osnovi cen krmnega žita; ker naj bi se glede na to tesno povezavo in dejstvo, da se tržno leto za žita začenja s 1. julijem, datumi za uporabo pragovnih cen in prelevmanov prenesli za en mesec naprej; ker bodo s tem četrtletja sovpadla s koledarskimi četrtletji;ker člen 5 in 7 Uredbe (EGS) št. 2771/75 in Uredbe (EGS) št. 2777/75 predvidevata ponovno pregledovanje osnov za določanje izpeljavnih količnikov in standardnih količin najmanj enkrat na leto; ker se glede na izkušnje pri upravljanju trga z jajci in s perutninskim mesom ter dejansko uporabo, te določbe ne zdijo več primerne in bi jih zato bilo potrebno črtati,SPREJEL NASLEDNJO UREDBO:Člen 1Uredba (EGS) št. 2771/75 se spremeni kot sledi:1. Točka (e) v členu 1(2) se črta.2. Člen 4(1) se nadomesti z naslednjim:"1. Prelevmani za jajca v lupini so sestavljeni iz:(a) dela, ki je enak razliki med cenami v Skupnosti in cenami na svetovnem trgu za potrebno količino krmnega žita za pridelavo enega kilograma jajc v lupini.Cene za krmno žito v Skupnosti se določijo enkrat letno za 12-mesečno obdobje, ki se začne 1. julija, na podlagi cenovnih pragov in njihovega mesečnega povišanja. Te cene se uporabljajo za določanje prelevmanov za vsako leto od 1. julija dalje.Cene za krmno žito na svetovnem trgu se določajo četrtletno na osnovi cen tega žita zabeleženih v petmesečnem obdobju, končanem en mesec pred začetkom četrtletja, za katerega se računa navedena komponenta.Kadar pa se določajo prelevmani, ki se uporabljajo od 1. oktobra, 1. januarja in 1. aprila, se gibanja cen za krmno žito na svetovnem trgu upoštevajo le, če se v tem času določa tudi nova pragovna cena.(b) enega dela, ki znaša 7 % od povprečja pragovnih cen, ki so veljale štiri četrtletja pred 1. aprilom vsakega leta.Ta del se izračunava enkrat na leto za 12-mesečno obdobje z začetkom 1. julija."3. Člen 5(2) se nadomesti z naslednjim:"2. Količniki, ki izražajo količine in razmerja, omenjena v odstavku 1, se določijo po postopku iz člena 17."4. Zadnji pododstavek člena 7(2) se nadomesti z naslednjim:"Kadar se določa pragovna cena, ki se uporablja od 1. oktobra, 1. januarja in 1. aprila, se upoštevajo gibanja cen na svetovnem trgu s krmnim žitom le, če je pri ceni za to količino krmnega žita opazen minimalni odklon od cene, ki se je uporabila pri izračunu pragovne cene v prejšnjem četrtletju."Člen 2Uredba (EGS) št. 2777/75 se spremeni, kot sledi:1. Točka (e) členu 1(2) se črta.2. Člen 4(1) se nadomesti z naslednjim:"1. Prelevmani za zaklano perutnino so sestavljeni iz:(a) enega dela, ki je enak razliki med cenami v Skupnosti in cenami na svetovnem trgu za potrebno količino krmnega žita za pridelavo enega kilograma zaklane perutnine v Skupnosti in je različen za različne vrste perutnine.Cene za krmno žito v Skupnosti se določijo enkrat letno za 12-mesečno obdobje, ki se začne 1. julija, na podlagi cenovnih pragov in njihovega mesečnega povišanja. Te cene se uporabljajo za določanje prelevmanov za vsako leto od 1. julija dalje.Cene za krmno žito na svetovnem trgu se določajo četrtletno na osnovi cen tega žita zabeleženih v petmesečnem obdobju, končanem en mesec pred začetkom četrtletja, za katerega se računa navedeni del.Kadar se določajo prelevmani, ki se uporabljajo od 1. oktobra, 1. januarja in 1. aprila, se gibanja cen za krmno žito na svetovnem trgu upoštevajo le, če se v tem času določa tudi nova pragovna cena.(b) en del, ki znaša 7 % od povprečja pragovnih cen, ki so veljale štiri četrtletja pred 1. aprilom vsakega leta.Ta del se izračunava enkrat na leto za 12-mesečno obdobje z začetkom 1. julija."3. Člen 5(3) se nadomesti z naslednjim:"3. Količniki, ki izražajo razmerja iz odstavka 1, se določijo po postopku iz člena 17."4. Zadnji pododstavek člena 7(2) se nadomesti z naslednjim:"Kadar se določa pragovna cena, ki se uporablja od 1. oktobra, 1. januarja in 1. aprila, se upoštevajo gibanja cen na svetovnem trgu s krmnim žitom le, če je pri ceni za to količino krmnega žita opazen minimalni odklon od cene, ki se je uporabila pri izračunu pragovne cene v prejšnjem četrtletju."Člen 3Ta uredba začne veljati tretji dan po objavi v Uradnem listu Evropskih skupnosti.Uporablja se od 1. julija 1989.Ta uredba je v celoti zavezujoča in se neposredno uporablja v vseh državah članicah.V Bruslju, 3. maja 1989Za SvetPredsednikP. Solbes[1] UL C 82, 3.4.1989, str. 49.[2] UL C 120, 16.5.1989.[3] Mnenje podano 31. marca 1989 (še ni bilo objavljeno v Uradnem listu).[4] UL L 282, 1.11.1975, str. 49.[5] UL L 286, 20.10.1988, str. 2.[6] UL L 282, 1.11.1975, str. 77.[7] UL L 370, 30.12.1987, str. 14.--------------------------------------------------